

Arkivsak-dok. 62 - 16

Saksbehandler: Morten Braut

Behandles av: Møtedato:

Sandnes Eiendomsselskap KF 26.04.2016

**Kostnadsoverslag 2 (K2) for prosjektnr. 25003, Myrveien – 3 boenheter**

**Bakgrunn for saken:**

I styresak 184-15, Byggeprogram (K0) for nybygg Myrveien, ble det bestemt å videreføre vedtaket i Økonomiplan 2015-2018. Prosjektet ble sendt ut på anbud som modifisert totalentreprise.

I denne sak, legges kostnadsoppstilling frem, basert på ferdig evaluering av tilbydere.

**Saksopplysninger:**

Arbeidet med å evaluere tilbudene er ferdig.

Denne anskaffelsen er omfattet av lov om offentlige anskaffelser, og har blitt kunngjort i DOFFIN (Database for offentlige innkjøp).

Basert på utarbeidete planer og kravspesifikasjoner ble konkurransen utlyst som modifisert totalentreprise i åpen anbudskonkurranse iht. NS 8407:2011.

Det kom inn 10 tilbud innen innleveringsfristen. Ingen av tilbyderne er avvist.

Tildelingskriterier:

De innkomne tilbudene ble evaluert iht. kriterier gitt i konkurransegrunnlaget.

Det økonomiske mest fordelaktige tilbud basert på følgende kriterier er valgt:

|  |  |
| --- | --- |
| Pris og prisbetingelser | vekt 10 poeng |

Stolt Bolig AS ble vinner av konkurransen med 10,0 av 10,0 oppnåelige poeng.

Karensperiode er satt til 14 dager. I denne perioden hadde leverandørene anledning til å påklage avgjørelsen av vinner inn for KOFA. Karensperioden er ikke utløpt enda.

|  |  |
| --- | --- |
| Kostnadsoppstilling: |  |
|  |  |  |
|  | **K0** | **K 2** |
|  |  |  |
| 1.00 Felleskostnad | 0 | 550 000 |
| 2.00 Bygging (totalentreprise) | 0 | 5 000 000  |
| 3.00 VVS- inst. | 0 | 0 |
| 4.00 El. inst. | 0 | 0 |
| 5.00 Tele- og kont. int. | 0 | 0 |
| 6.00 Andre inst. | 0 | 0 |
| **SUM 1-6 HUSKOSTNAD** | 0 | 5 550 000 |
| 7.00 Utendørsanlegg | 0 | 500 000 |
| **SUM 1-7 ENTR. KOSTNAD** | 0 | 6 050 000 |
| 8.00 Generelle kostnader | 0 |  2 800 000 |
| **SUM 1-8 BYGGEKOSTNAD** | 0 | 8 850 000 |
| 9.00 Spesielle kostnader | 0 | 2 304 875  |
| **SUM 1-9**  | 0 | 11 154 875 |
| 10.00 Marginer | 0 | 708 000 |
| **SUM 0-10 PROSJEKTKOSTNAD** | 12 700 000 | 11 885 000 |

Forklaring til kostnadsoppstillingen:

1.00 Felleskostnader er byggherrens kostnader som kommer i tillegg til entreprisen.

2.00 Totalentreprise, inkluderer alle byggekostnader, VVS, elektro,

 tele/automatikk og prosjekteringskostnader.

3.00 VVS kostnader er inkludert i post 2.

4.00 El. kostnader er inkludert i post 2

5.00 Tele- og automasjonsinstallasjoner er inkludert i post 2.

6.00 Andre inst. inkludert i post 2

7.00 Utendørsanlegg ut over det som er i entreprisen.

8.00 Generelle kostnader som ikke er inkludert i entreprisen.

9.00 Spesielle kostnader omfatter mva.

Marginer omfatter uforutsette utgifter (8% av sum 1 – 8).

**Fremdrift:**

Bygget skal stå ferdig i løpet av august 2017.

**Vurderinger:**

Evaluering av de mottatte tilbudene er utført.

I dette arbeidet har Knut Haavardsholm (anskaffelse) og Morten Braut (prosjektansvarlig) deltatt.

Det anbefales at foreliggende resultat fra konkurransen om nybygg i Myrveien gjennomføres. Det er i K0 avsatt 12,7 mill. kroner til dette prosjektet. K2 viser 11,8 mill. kroner. Det finansielle resultatet er innenfor den økonomiske rammen.

**Forslag til vedtak:**

* Kontrakt inngås med lavbyder ihht. Kriterier gitt i anbudskonkurranse.
* Kostnadsoverslag 2 (K2) prosjekt 25003, Myrveien – 3 boenheter, med en total ramme på 11,8 mill. kroner godkjennes.
* Fremdriftsplan med ferdigstilling av prosjektet innen august 2017, godkjennes

Sandnes Eiendomsselskap KF, 19.04.2016

Torbjørn Sterri

daglig leder